title: Vykonávacie nariadenie Komisie (EÚ) 2021/180 z 9. februára 2021, ktorým sa do registra chránených označení pôvodu a chránených zemepisných označení zapisuje názov [„Dalmatinska pečenica“ (CHZO)]

text:
                  16.2.2021

                  SK

                  Úradný vestník Európskej únie

                  L 53/98

         VYKONÁVACIE NARIADENIE KOMISIE (EÚ) 2021/180
         z 9. februára 2021,
         ktorým sa do registra chránených označení pôvodu a chránených zemepisných označení zapisuje názov [„Dalmatinska pečenica“ (CHZO)]
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
         keďže:

                     (1)

                     V súlade s článkom 50 ods. 2 písm. a) nariadenia (EÚ) č. 1151/2012 bola v Úradnom vestníku Európskej únie uverejnená žiadosť Chorvátska o zápis názvu „Dalmatinska pečenica“ do registra (2).

                     (2)

                     Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Dalmatinska pečenica“ by sa mal zapísať do registra,

               PRIJALA TOTO NARIADENIE:

            Článok 1
            Názov „Dalmatinska pečenica“ (CHZO) sa zapisuje do registra.
            Názov uvedený v prvom odseku sa vzťahuje na výrobok triedy 1.2. Mäsové výrobky (tepelne spracované, solené, údené atď.), ktorá je uvedená v prílohe XI k vykonávaciemu nariadeniu Komisie (EÚ) č. 668/2014 (3).

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 9. februára 2021

                  Za Komisiu

                  v mene predsedníčky

               Janusz WOJCIECHOWSKI

                  člen Komisie

            (1)  Ú. v. EÚ L 343, 14.12.2012, s. 1.

            (2)  Ú. v. EÚ C 309, 18.9.2020, s. 9.

            (3)  Vykonávacie nariadenie Komisie (EÚ) č. 668/2014 z 13. júna 2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1151/2012 o systémoch kvality pre poľnohospodárske výrobky a potraviny (Ú. v. EÚ L 179, 19.6.2014, s. 36).


title: Vykonávacie nariadenie Komisie (EÚ) 2021/181 z 15. februára 2021, ktorým sa mení nariadenie (ES) č. 889/2008, ktorým sa ustanovujú podrobné pravidlá implementácie nariadenia Rady (ES) č. 834/2007 o ekologickej výrobe a označovaní ekologických produktov so zreteľom na ekologickú výrobu, označovanie a kontrolu (Text s významom pre EHP)

text:
                  16.2.2021

                  SK

                  Úradný vestník Európskej únie

                  L 53/99

         VYKONÁVACIE NARIADENIE KOMISIE (EÚ) 2021/181
         z 15. februára 2021,
         ktorým sa mení nariadenie (ES) č. 889/2008, ktorým sa ustanovujú podrobné pravidlá implementácie nariadenia Rady (ES) č. 834/2007 o ekologickej výrobe a označovaní ekologických produktov so zreteľom na ekologickú výrobu, označovanie a kontrolu
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Rady (ES) č. 834/2007 z 28. júna 2007 o ekologickej výrobe a označovaní ekologických produktov, ktorým sa zrušuje nariadenie (EHS) č. 2092/91 (1), a najmä na jeho článok 16 ods. 1 a 3 písm. a), článok 21 ods. 2 a článok 22 ods. 1,
         keďže:

                     (1)

                     V článku 42 písm. b) nariadenia Komisie (ES) č. 889/2008 (2) sa stanovuje, že ak nie sú k dispozícii mládky z ekologického chovu, môžu sa do 31. decembra 2020 za určitých podmienok umiestňovať do jednotiek ekologickej živočíšnej výroby mládky z neekologického chovu vo veku najviac 18 týždňov.

                     (2)

                     Na trhu Únie nie sú k dispozícii mládky z ekologického chovu určené na produkciu vajec v dostatočnej kvalite a dostatočnom množstve na uspokojenie potrieb poľnohospodárov chovajúcich nosnice. Z dôvodu vypuknutia pandémie COVID-19 a súvisiacej krízy v oblasti verejného zdravia sa medzitým nariadením Európskeho parlamentu a Rady (EÚ) 2020/1693 (3) odložil dátum uplatňovania nariadenia Európskeho parlamentu a Rady (EÚ) 2018/848 (4) o jeden rok spolu s ďalšími súvisiacimi dátumami uvedenými v nariadení (EÚ) 2018/848. V dôsledku toho sa začatie uplatňovania vykonávacieho nariadenia Komisie (EÚ) 2020/464 (5), ktorým sa okrem iného stanovujú podrobnejšie pravidlá ekologickej výroby mládok, takisto odloží na 1. január 2022. S cieľom poskytnúť viac času na rozvoj produkcie mládok z ekologického chovu určených na produkciu vajec a zabezpečiť kontinuitu ekologickej poľnohospodárskej produkcie vajec do nových dátumov začatia uplatňovania nariadenia (EÚ) 2018/848 a vykonávacieho nariadenia (EÚ) 2020/464 by sa preto obdobie uplatňovania výnimky z pravidiel výroby, ktoré umožňuje využiť na produkciu vajec mládky z neekologického chovu vo veku najviac 18 týždňov, malo predĺžiť do 31. decembra 2021.

                     (3)

                     Ak poľnohospodári nemajú možnosť získať bielkovinové krmivá výhradne z ekologickej výroby, podľa článku 43 nariadenia (ES) č. 889/2008 môžu na kŕmenie ošípaných a rôznych druhov hydiny použiť najviac 5 % neekologického bielkovinového krmiva na obdobie 12 mesiacov za roky 2018, 2019 a 2020.

                     (4)

                     Ekologické bielkovinové krmivo nie je na trhu Únie dostupné v dostatočnej kvalite a dostatočnom množstve, aby bolo možné splniť požiadavky na výživu ošípaných a hydiny v ekologických poľnohospodárskych podnikoch. Produkcia ekologických bielkovinových plodín určených na krmivo ešte stále zaostáva za dopytom. Je preto vhodné predĺžiť možnosť použiť obmedzený podiel neekologického bielkovinového krmiva o ďalší kalendárny rok do nového dátumu začatia uplatňovania nariadenia (EÚ) 2018/848, a to najmä na účely ustanovení o výžive ošípaných a hydiny v časti II bode 1.9.3.1 písm. c) a bode 1.9.4.2 písm. c) prílohy II k uvedenému nariadeniu.

                     (5)

                     V súlade s článkom 16 ods. 3 písm. b) nariadenia (ES) č. 834/2007 niekoľko členských štátov predložilo Komisii a ostatným členským štátom dokumentáciu na povolenie určitých látok a ich zahrnutie do príloh V a VIII k nariadeniu (ES) č. 889/2008. Uvedenú dokumentáciu preskúmala expertná skupina pre technické poradenstvo v oblasti ekologickej poľnohospodárskej výroby (Expert group for technical advice on organic production, ďalej len „EGTOP“) a Komisia.

                     (6)

                     Skupina EGTOP vo svojich odporúčaniach týkajúcich sa kŕmnych surovín (6) dospela k záveru, že „fosforečnan amónny (dihydrogénfosforečnan amónny)“ používaný ako minerálne krmivo je v súlade s cieľmi a zásadami ekologickej akvakultúry. Uvedená látka by sa preto mala zahrnúť do oddielu 1 prílohy V k nariadeniu (ES) č. 889/2008, no len v prípade akvakultúry. Tabuľka v uvedenom oddiele by sa mala v záujme jednoznačnosti celá nahradiť.

                     (7)

                     Skupina EGTOP vo svojich odporúčaniach týkajúcich sa prídavných látok v potravinách a technologických pomocných látok (7) dospela k záveru, že „alginát sodný“ používaný ako prídavná látka na tvorbu obalu mäsových klobás a „aktívne uhlie“ používané ako technologická pomocná látka v potravinových výrobkoch živočíšneho pôvodu sú v súlade s cieľmi a zásadami ekologickej poľnohospodárskej výroby. Preto by sa uvedené látky mali zahrnúť do prílohy VIII k nariadeniu (ES) č. 889/2008.

                     (8)

                     Nariadenie (ES) č. 889/2008 by sa preto malo zodpovedajúcim spôsobom zmeniť.

                     (9)

                     V záujme jasnosti a právnej istoty by toto nariadenie malo nadobudnúť účinnosť dňom jeho uverejnenia v Úradnom vestníku Európskej únie a uplatňovať sa od 1. januára 2021 do 31. decembra 2021.

                     (10)

                     Opatrenia stanovené v tomto nariadení sú v súlade so stanoviskom Výboru pre ekologickú poľnohospodársku výrobu,

               PRIJALA TOTO NARIADENIE:

            Článok 1
            Nariadenie (ES) č. 889/2008 sa mení takto:

                        1.

                        V článku 42 písm. b) sa dátum „31. decembra 2020“ nahrádza dátumom „31. decembra 2021“.

                        2.

                        V článku 43 sa druhý odsek nahrádza takto:
                        „Maximálny percentuálny podiel neekologického bielkovinového krmiva povolený na obdobie 12 mesiacov pre uvedené živočíšne druhy predstavuje 5 % za kalendárne roky 2018, 2019, 2020 a 2021.“

                        3.

                        Prílohy V a VIII sa menia v súlade s prílohou k tomuto nariadeniu.

            Článok 2
            Toto nariadenie nadobúda účinnosť dňom jeho uverejnenia v Úradnom vestníku Európskej únie.
            Uplatňuje sa od 1. januára 2021 do 31. decembra 2021.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 15. februára 2021

                  Za Komisiu

                  predsedníčka

               Ursula VON DER LEYEN

            (1)  Ú. v. EÚ L 189, 20.7.2007, s. 1.

            (2)  Nariadenie Komisie (ES) č. 889/2008 z 5. septembra 2008, ktorým sa ustanovujú podrobné pravidlá implementácie nariadenia Rady (ES) č. 834/2007 o ekologickej výrobe a označovaní ekologických produktov so zreteľom na ekologickú výrobu, označovanie a kontrolu (Ú. v. EÚ L 250, 18.9.2008, s. 1).

            (3)  Nariadenie Európskeho parlamentu a Rady (EÚ) 2020/1693 z 11. novembra 2020, ktorým sa mení nariadenie (EÚ) 2018/848 o ekologickej poľnohospodárskej výrobe a označovaní produktov ekologickej poľnohospodárskej výroby, pokiaľ ide o dátum začatia jeho uplatňovania a určité ďalšie dátumy uvedené v danom nariadení (Ú. v. EÚ L 381, 13.11.2020, s. 1).

            (4)  Nariadenie Európskeho parlamentu a Rady (EÚ) 2018/848 z 30. mája 2018 o ekologickej poľnohospodárskej výrobe a označovaní produktov ekologickej poľnohospodárskej výroby a o zrušení nariadenia Rady (ES) č. 834/2007 (Ú. v. EÚ L 150, 14.6.2018, s. 1).

            (5)  Vykonávacie nariadenie Komisie (EÚ) 2020/464 z 26. marca 2020, ktorým sa stanovujú určité pravidlá uplatňovania nariadenia Európskeho parlamentu a Rady (EÚ) 2018/848, pokiaľ ide o dokumenty potrebné na spätné uznanie období na účely konverzie, o výrobu produktov ekologickej poľnohospodárskej výroby a o informácie, ktoré majú poskytovať členské štáty (Ú. v. EÚ L 98, 31.3.2020, s. 2).

            (6)  Záverečná správa o potravinách VI a krmive IV:
         https://ec.europa.eu/info/food-farming-fisheries/farming/organic-farming/co-operation-and-expert-advice/egtop-reports_en.

            (7)  Záverečná správa o potravinách VI a krmive IV:
         https://ec.europa.eu/info/food-farming-fisheries/farming/organic-farming/co-operation-and-expert-advice/egtop-reports_en.

            PRÍLOHA
            Prílohy V a VIII k nariadeniu (ES) č. 889/2008 sa menia takto:

                        1.

                        Tabuľka v oddiele 1 prílohy V sa nahrádza takto:

                                                „Povolenie

                                                Látka

                                                Podmienky používania

                                    A

                                    Zvápenatené morské ulity

                                    A

                                    Maerl

                                    A

                                    Litotamnion

                                    A

                                    Glukonát vápenatý

                                    A

                                    Uhličitan vápenatý

                                    A

                                    Defluorovaný fosforečnan vápenatý

                                    A

                                    Defluorovaný fosforečnan dvojvápenatý

                                    A

                                    Oxid horečnatý (anhydrid)

                                    A

                                    Síran horečnatý

                                    A

                                    Chlorid horečnatý

                                    A

                                    Uhličitan horečnatý

                                    A

                                    Fosforečnan vápenato-horečnatý

                                    A

                                    Fosforečnan horečnatý

                                    A

                                    Dihydrogenfosforečnan sodný

                                    A

                                    Fosforečnan sodno-vápenatý

                                    A

                                    Fosforečnan amónny (dihydrogénfosforečnan amónny)

                                    Len v prípade akvakultúry“

                                    A

                                    Chlorid sodný

                                    A

                                    Hydrogenuhličitan sodný

                                    A

                                    Uhličitan sodný

                                    A

                                    Síran sodný

                                    A

                                    Chlorid draselný

                        2.

                        Príloha VIII sa mení takto:

                                    a)

                                    V tabuľke v oddiele A v riadku „E 401 Alginát sodný“ sa do posledného stĺpca dopĺňa tento text: „a mäsové klobásy“.

                                    b)

                                    Tabuľka v oddiele B sa mení takto:

                                                i)

                                                V riadku „Chlorid vápenatý“ sa do tretieho stĺpca vkladá X a do posledného stĺpca sa dopĺňa tento text: „Pokiaľ ide o potraviny živočíšneho pôvodu: mäsové klobásy“.

                                                ii)

                                                V riadku „Aktívne uhlie“ sa do tretieho stĺpca vkladá X.


title: Vykonávacie nariadenie Komisie (EÚ) 2021/238 zo 16. februára 2021, ktorým sa mení vykonávacie nariadenie (EÚ) 2020/532, pokiaľ ide o výnimku z vykonávacích nariadení (EÚ) č. 180/2014 a (EÚ) č. 181/2014 v súvislosti s kontrolami osobitných opatrení v oblasti poľnohospodárstva v najvzdialenejších regiónoch Únie a na menších ostrovoch v Egejskom mori

text:
                  17.2.2021

                  SK

                  Úradný vestník Európskej únie

                  L 56/10

         VYKONÁVACIE NARIADENIE KOMISIE (EÚ) 2021/238
         zo 16. februára 2021,
         ktorým sa mení vykonávacie nariadenie (EÚ) 2020/532, pokiaľ ide o výnimku z vykonávacích nariadení (EÚ) č. 180/2014 a (EÚ) č. 181/2014 v súvislosti s kontrolami osobitných opatrení v oblasti poľnohospodárstva v najvzdialenejších regiónoch Únie a na menších ostrovoch v Egejskom mori
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1306/2013 zo 17. decembra 2013 o financovaní, riadení a monitorovaní spoločnej poľnohospodárskej politiky a ktorým sa zrušujú nariadenia Rady (EHS) č. 352/78, (ES) č. 165/94, (ES) č. 2799/98, (ES) č. 814/2000, (ES) č. 1290/2005 a (ES) č. 485/2008 (1), a najmä na jeho článok 62 ods. 2 prvý pododsek písm. a) a b),
         so zreteľom na nariadenie Európskeho parlamentu a Rady (EÚ) č. 228/2013 z 13. marca 2013 o osobitných opatreniach v oblasti poľnohospodárstva v prospech najvzdialenejších regiónov Únie a o zrušení nariadenia Rady (ES) č. 247/2006 (2), a najmä na jeho článok 8 druhý pododsek a článok 18 ods. 1,
         so zreteľom na nariadenie Európskeho parlamentu a Rady (EÚ) č. 229/2013 z 13. marca 2013 o osobitných opatreniach v oblasti poľnohospodárstva v prospech menších ostrovov v Egejskom mori a o zrušení nariadenia Rady (ES) č. 1405/2006 (3), a najmä na jeho článok 7, článok 11 ods. 3 a článok 14 ods. 1 druhý pododsek,
         keďže:

                     (1)

                     Z dôvodu pandémie ochorenia COVID-19 a rozsiahlych obmedzení pohybu zavedených v členských štátoch sa vo všetkých členských štátoch vyskytli mimoriadne administratívne ťažkosti pri plánovaní a vykonávaní požadovaného počtu včasných kontrol na mieste.

                     (2)

                     Vzhľadom na bezprecedentnú povahu týchto okolností bolo potrebné tieto ťažkosti zmierniť prostredníctvom udelenia výnimiek z rôznych vykonávacích nariadení uplatniteľných v oblasti spoločnej poľnohospodárskej politiky, pokiaľ ide o určité administratívne kontroly a kontroly na mieste.

                     (3)

                     Vykonávacím nariadením Komisie (EÚ) 2020/532 (4) sa stanovujú výnimky okrem iného z vykonávacích nariadení Komisie (EÚ) č. 809/2014 (5), (EÚ) č. 180/2014 (6) a (EÚ) č. 181/2014 (7).

                     (4)

                     V článku 22 vykonávacieho nariadenia (EÚ) č. 180/2014 a v článku 20 vykonávacieho nariadenia (EÚ) č. 181/2014 sa stanovuje, že vo všetkých náležitých prípadoch členské štáty využijú pri vykonávaní kontrol osobitných opatrení v oblasti poľnohospodárstva v najvzdialenejších regiónoch Únie a na menších ostrovoch v Egejskom mori integrovaný administratívny a kontrolný systém. Výnimky uvedené v kapitole I vykonávacieho nariadenia (EÚ) 2020/532 týkajúce sa kontrol priamych platieb a krížového plnenia vykonávaných v rámci integrovaného administratívneho a kontrolného systému sa preto na tieto kontroly uplatňujú mutatis mutandis.

                     (5)

                     Keďže určité kontroly na mieste týkajúce sa osobitných opatrení v oblasti poľnohospodárstva v najvzdialenejších regiónoch Únie a na menších ostrovoch v Egejskom mori sa vykonávajú mimo integrovaného administratívneho a kontrolného systému, výnimky stanovené v kapitole II vykonávacieho nariadenia (EÚ) 2020/532 sa nezdajú dostatočné na riešenie problémov, ktoré sťažujú presné a včasné vykonávanie kontrol na mieste, najmä vzhľadom na geografickú odľahlosť najvzdialenejších regiónov.

                     (6)

                     Preto je vhodné rozšíriť výnimky uvedené v kapitole II vykonávacieho nariadenia (EÚ) 2020/532 tak, aby zahŕňali používanie alternatívnych dôkazov a/alebo upravené časové rozvrhy za predpokladu, že by mohli slúžiť na overenie správneho vykonania opatrení pri zachovaní náležitého stupňa istoty.

                     (7)

                     Keďže v tomto nariadení sa z dôvodu pandémie ochorenia COVID-19 stanovuje dodatočná výnimka z vykonávacích nariadení (EÚ) č. 180/2014 a (EÚ) č. 181/2014 týkajúca sa roku podania žiadosti 2020, malo by nadobudnúť účinnosť dňom jeho uverejnenia v Úradnom vestníku Európskej únie a malo by sa uplatňovať so spätnou účinnosťou od rovnakého dátumu ako vykonávacie nariadenie (EÚ) 2020/532.

                     (8)

                     V článku 59 ods. 5 nariadenia (EÚ) č. 1306/2013 sa stanovuje, že členské štáty majú zabezpečiť minimálnu úroveň kontrol na mieste potrebnú na účinné riadenie rizík a túto minimálnu úroveň v prípade potreby zvyšujú. Vzhľadom na charakter týchto povinností a primeranosť úrovne kontrol za okolností spôsobených pandémiou ochorenia COVID-19 by členské štáty, ktoré využívajú výnimky stanovené vo vykonávacom nariadení (EÚ) 2020/532, mali mať možnosť nezohľadňovať výsledky vykonaných kontrol v súvislosti s nasledujúcim rokom podania žiadosti. Zvýšené miery kontrol, ktoré sa mali uplatňovať v roku podania žiadosti 2020, by sa však mali uplatňovať prostredníctvom zodpovedajúceho zvýšenia v roku podania žiadosti 2021.

                     (9)

                     Vykonávacie nariadenie (EÚ) 2020/532 by sa preto malo zodpovedajúcim spôsobom zmeniť.

                     (10)

                     Opatrenia stanovené v tomto nariadení sú v súlade so stanoviskom Výboru pre priame platby,

               PRIJALA TOTO NARIADENIE:

            Článok 1
            Vykonávacie nariadenie (EÚ) 2020/532 sa mení takto:

                        1.

                        V článku 12 sa dopĺňajú tieto odseky:

                           „5.   Odchylne od článku 16 ods. 2 a článku 22 vykonávacieho nariadenia (EÚ) č. 180/2014, ak v dôsledku opatrení prijatých na riešenie pandémie COVID-19 členské štáty nedokážu vykonávať kontroly na mieste v najvzdialenejších regiónoch v súlade s pravidlami stanovenými v uvedených článkoch, môžu rozhodnúť, že:

                                       a)

                                       nahradia kontroly na mieste použitím nových technológií vrátane fotografických snímok s geografickou lokalizáciou, fotografických snímok označených dátumom, monitorovacích správ z bezpilotných vzdušných prostriedkov (dronov) označených dátumom, videokonferencií s prijímateľmi alebo akýchkoľvek relevantných listinných dôkazov, ktoré by mohli slúžiť ako podklady pri overovaní správneho vykonávania opatrení;

                                       b)

                                       vykonajú uvedené kontroly v súvislosti s rokom podania žiadosti 2020 kedykoľvek v priebehu roka, a to aj po vyplatení konečnej platby, pokiaľ je prostredníctvom týchto kontrol ešte stále možné skontrolovať podmienky oprávnenosti.

                                 Členské štáty, ktoré využívajú výnimky stanovené v prvom pododseku, a najmä menia časový rozvrh kontrol alebo znižujú ich počet, musia v čo najväčšej možnej miere stanoviť postupy využívania alternatívnej metodiky s cieľom zachovať náležitý stupeň istoty v súvislosti so zákonnosťou a správnosťou výdavkov a súlad s požiadavkami a normami krížového plnenia.

                           6.   V súvislosti s nasledujúcim rokom podania žiadosti sa na účely ustanovení článku 59 ods. 5 vykonávacieho nariadenia (EÚ) č. 1306/2013 neprihliada na výsledky kontrol vykonaných v súlade s odsekmi 2 a 4 tohto článku. Zvýšené miery kontrol, ktoré sa mali v súlade s článkom 59 ods. 5 uvedeného nariadenia uplatňovať v roku podania žiadosti 2020, sa však uplatňujú prostredníctvom zodpovedajúceho zvýšenia v roku podania žiadosti 2021.“

                        2.

                        V článku 13 sa dopĺňajú tieto odseky:

                           „5.   Odchylne od článku 13 ods. 2 a článku 20 vykonávacieho nariadenia (EÚ) č. 181/2014, ak v dôsledku opatrení prijatých na riešenie pandémie COVID-19 Grécko nedokáže vykonávať kontroly na mieste v súvislosti s osobitnými opatreniami v prospech menších ostrovov v Egejskom mori v súlade s pravidlami stanovenými v uvedených článkoch, Grécko môže rozhodnúť, že:

                                       a)

                                       nahradí kontroly na mieste použitím nových technológií vrátane fotografických snímok s geografickou lokalizáciou, fotografických snímok označených dátumom, monitorovacích správ z bezpilotných vzdušných prostriedkov (dronov) označených dátumom, videokonferencií s prijímateľmi alebo akýchkoľvek relevantných listinných dôkazov, ktoré by mohli slúžiť ako podklady pri overovaní správneho vykonávania opatrení;

                                       b)

                                       vykoná uvedené kontroly v súvislosti s rokom podania žiadosti 2020 kedykoľvek v priebehu roka, a to aj po vyplatení konečnej platby, pokiaľ je prostredníctvom týchto kontrol ešte stále možné skontrolovať podmienky oprávnenosti.

                                 Ak Grécko využíva výnimky stanovené v prvom pododseku, a najmä zmení časový rozvrh kontrol alebo zníži ich počet, musí v čo najväčšej možnej miere stanoviť postupy využívania alternatívnej metodiky s cieľom zachovať náležitý stupeň istoty v súvislosti so zákonnosťou a správnosťou výdavkov a súlad s požiadavkami a normami krížového plnenia.

                           6.   V súvislosti s nasledujúcim rokom podania žiadosti sa na účely ustanovení článku 59 ods. 5 vykonávacieho nariadenia (EÚ) č. 1306/2013 neprihliada na výsledky kontrol vykonaných v súlade s odsekmi 2 a 4 tohto článku. Zvýšené miery kontrol, ktoré sa v súlade s uvedeným ustanovením mali uplatňovať v roku podania žiadosti 2020, sa však uplatňujú prostredníctvom zodpovedajúceho zvýšenia v roku podania žiadosti 2021.“

            Článok 2
            Toto nariadenie nadobúda účinnosť dňom jeho uverejnenia v Úradnom vestníku Európskej únie.
            Uplatňuje sa od 20. apríla 2020.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 16. februára 2021

                  Za Komisiu

                  predsedníčka

               Ursula VON DER LEYEN

            (1)  Ú. v. EÚ L 347, 20.12.2013, s. 549.

            (2)  Ú. v. EÚ L 78, 20.3.2013, s. 23.

            (3)  Ú. v. EÚ L 78, 20.3.2013, s. 41.

            (4)  Vykonávacie nariadenie Komisie (EÚ) 2020/532 zo 16. apríla 2020, ktorým sa v súvislosti s rokom 2020 stanovujú výnimky z vykonávacích nariadení (EÚ) č. 809/2014, (EÚ) č. 180/2014, (EÚ) č. 181/2014, (EÚ) 2017/892, (EÚ) 2016/1150, (EÚ) 2018/274, (EÚ) 2017/39, (EÚ) 2015/1368 a (EÚ) 2016/1240, pokiaľ ide o určité administratívne kontroly a kontroly na mieste uplatniteľné v rámci spoločnej poľnohospodárskej politiky (Ú. v. EÚ L 119, 17.4.2020, s. 3).

            (5)  Vykonávacie nariadenie Komisie (EÚ) č. 809/2014 zo 17. júla 2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1306/2013 v súvislosti s integrovaným administratívnym a kontrolným systémom, opatreniami na rozvoj vidieka a krížovým plnením (Ú. v. EÚ L 227, 31.7.2014, s. 69).

            (6)  Vykonávacie nariadenie Komisie (EÚ) č. 180/2014 z 20. februára 2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 228/2013 o osobitných opatreniach v oblasti poľnohospodárstva v prospech najvzdialenejších regiónov Únie (Ú. v. EÚ L 63, 4.3.2014, s. 13).

            (7)  Vykonávacie nariadenie Komisie (EÚ) č. 181/2014 z 20. februára 2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 229/2013 o osobitných opatreniach v oblasti poľnohospodárstva v prospech menších ostrovov v Egejskom mori (Ú. v. EÚ L 63, 4.3.2014, s. 53).